Kuulfriis läbilõikes ja otsevaates
Kuulitaoline *ball-flower*. Joonistused raamatust Dictionnaire raisonné de l’architecture française du XIe au XVIe siècle
**Kuulfriis** (saksa keeles *Kugelfries*, prantsuse keeles *bouton* 'nööp', inglise keeles *pellet moulding*) on ehisliist, mille ornamendi moodustavad lamedal lindil või süvarihva sees korrapäraste vahedega paiknevad kuulikesed. Kuulid võivad olla rihvaga võrreldes suured või väikesed, paikneda kas katkematus reas või korrapäraste vahedega. Mõnikord on kuulid kaunistatud kiirjate püstvagudega, või tähekujulise süvendiga, tekitades õienuputaolise motiivi (inglise keeles *ball-flower ornament*, prantsuse keeles *boutons trifoliés*).

Kaunistusliist on olemas juba rooma ehitiste dekooris, näiteks sammaste baasidel. Esineb romaani arhitektuuris ja varagooti arhitektuuris üle kogu Lääne-Euroopa portaalide ja aknaavade palestikel ja arhivoltidel, sammaste kapiteelidel ja talumitel. Õienuputaoline *ball-flower* on olemas nii Inglismaa (vanim näide Salisbury katedraali lääneküljel) kui Prantsusmaa gooti arhitektuuris. Alates renessansist kohtab peenikest pärlirida kahe liistu vahel kaunistuselemendina, kõrvuti antiikkunstist pärit pärlvöödiga, arhitektuuris ja tarbekunstis.

#### Sõnavara

1927. aastal välja antud "Kunstiajaloo oskussõnastik" annab selle ehisliistutüübi jaoks termini *kerafriis*.

Pildid
------

### Romaani kuulimotiiv

* ClonfertCathedral Doorway
* Old Buckenhami kiriku portaal kuulfriisi ja köisfriisiga, 12. sajand, NorfolkOld Buckenhami kiriku portaal kuulfriisi ja köisfriisiga, 12. sajand, Norfolk
* Ristikestega kuulfriis Speyeri toomkiriku lääneportaalil, Rheinland-PfalzRistikestega kuulfriis Speyeri toomkiriku lääneportaalil, Rheinland-Pfalz
* Kettoni kiriku lääneportaal, RutlandKettoni kiriku lääneportaal, Rutland
* Ehisliistud romaani kiriku arhivoldil Burgoses: kuulfriis, teemantlõige, ümarmõikad, koerahambaornament ja täringliistEhisliistud romaani kiriku arhivoldil Burgoses: kuulfriis, teemantlõige, ümarmõikad, koerahambaornament ja täringliist
* Kuulfriis vaheldub ümarmõigastega Pfaffenheimi Püha Martini kiriku idaakna palestikul, ElsassKuulfriis vaheldub ümarmõigastega Pfaffenheimi Püha Martini kiriku idaakna palestikul, Elsass
* Kuulid süvarihvades Vladimiri Jumalaema Uinumise katedraali põhjaakna palestikulKuulid süvarihvades Vladimiri Jumalaema Uinumise katedraali põhjaakna palestikul
* Kuulkaunistus Ainau kiriku portaalil, GeisenfeldKuulkaunistus Ainau kiriku portaalil, Geisenfeld

### Gooti *ballflower*

* Kuulraamistus akna ümber, Saint-Romaini torn, Roueni katedraalKuulraamistus akna ümber, Saint-Romaini torn, Roueni katedraal
* Pühakute kujud Salisbury katedraali lääneküljelPühakute kujud Salisbury katedraali lääneküljel
* Bloxhami Maarja kiriku kapiteel, 14. sajand, OxfordshireBloxhami Maarja kiriku kapiteel, 14. sajand, Oxfordshire
* Kuulimotiiv Pariisi Jumalaema kiriku edelanurga petikkaarelKuulimotiiv Pariisi Jumalaema kiriku edelanurga petikkaarel
* Ristimiskivi jalg, Tewkesbury Abbey, GloucestershireRistimiskivi jalg, Tewkesbury Abbey, Gloucestershire
* Kuulkaunistused Gloucesteri katedraali portaali arhivoldil, skulptuuri baasil ja seinafriisilKuulkaunistused Gloucesteri katedraali portaali arhivoldil, skulptuuri baasil ja seinafriisil

Vaata ka
--------

* ehisliist
* friis
* romaani arhitektuur

Viited
------

1. 1 2
2. ↑
3. ↑
4. ↑